text
stringlengths 0
17.2k
|
---|
nga pali abo bacena nabo waumfwa abati kakokotwa na yama aba nga ni tata nga ampako |
amaliba ya mpuku na ya tuni fyalilekana muli fimofimo |
pa kuteya amaliba ya mpuku imilimo ilacepako ukucila aya tuni |
abakuteya amaliba bema lucelocelo nga filya fine bema pa kuya ku milimo imbi |
ilyo tabalaima bali no kupekanishishalibela fyonse ifibombelo inkasu amasembe no bukungilo bwine kufuma nabo ku mushi tukalundwe no tubalala |
nga bafika mu mpanga bali no kufwaya amendo apo impuku shingila |
kuti basalangana baleenda akatalamukila ukufuma ku munankwe balesapika amendo ne mishita balefwaya ku fyulu nelyo pa mushilinshi |
ulya uwalengula ubwendo no kwishiba ukuti ni mpuku shingilapo |
kuti aeba ababiye pakuti bemusha eka nabo balafwaila lwa mupepi pa kumupembela |
ulya alengula ubwendo kuti aseba fye akamusebo kanono ukulingana ne liba |
asebela apo impuku shifumina aya na ku kupama iciliba acileta na pa bwendo pene apo asebele |
te kubikila pakati ka bwendo iyo ni mupepi no bwendo atemwa mu mushita |
afwaya ulushishi na kanamumpanda |
kanamupilikisho na kanamunsanki tafifwaikwa ku maliba ya musango uyu kano fye iliba no lushishi na namumpanda epela |
ku lushishi ulo apyatile umumposempose eko akakila no bulyo akakila pakati kalushishi |
ku mpela ibiye iya lushishi akakilako akamuti atemwa icani pa kukanalesha ulushishi ukukulika |
imilimo yonse ii nga yapwa kwimya iliba no kuliteka pa mpela ya mumposempose uko akakile akamuti |
aisapisha pakati ke liba no bulyo bwaikalila pakati umumposempose wapalamisha ku iliba autinta waisafumina na pa mpela ye liba |
ashimpa na namumpanda epo aisapisha umumposempose |
iliba lyaisa shintilila pa mumposempose epo lyasama |
aupomba na kuli namumpanda akaka no kukaka ninshi ateya capwa |
bonse kuti baleteya ifyo fine mu ncende monse balelengula amendo atemwa imishita |
kuti bateya fye ayengi mpaka banaka kano fye ninshi ubukungilo nga bwapwa elyo balabwelela ku mushi |
ubushiku impuku nayo yebele kanje ndafwaya ifyakulya ku nse insala itwipaya na bana |
insala ni ndiminwa te mpulilwa |
umulume wa mpuku nao alaeba umukashi ati |
enda nkutwale mwandi pantu nomba kwatalala ifilwani fyacepako kusuka twatolako akesholo twaisamyangula na bana batila tailya watensha kanwa |
kuti fye cilya shafumina panse shaumfwa ubwema bwa ku bukungilo bwaletela |
kwaba nomba kufwaya ico canunkila mu musango uyo |
bwangubwangu kurnona imo yacincila no kucincila yebele kanje mbule nine uleke tusende |
yaingila na mu iliba yatendeka ukuputula umumposempose |
nomba nga yaputula iliba nalyo kufutuka pantu apakushanshisha pabula kufwanta ne mpuku ku mutwe atemwa pakati |
ilya ishele kunse yena kufulumuka yaya atemwa yaya ilafwaya ifilyo kumbi yasha iibiye naifwantwa no kufwa naifwa |
nga cakuti iliba talyateyelwe bwino kuti shasendamo fye ubulyo shaya no kuya |
kafunpisha nani uyu cinshi ici |
bana ni a ni e ni i ni o ni u ni uulu waululamo |
ala nomba elyo lwanya mwaisa masukulu mwaisa itewetewe |
mwati mutute ne cipale awe iyo nomba kuti wasuma no munwe kwikata fye icinwa ca pesamba ni teka fitalale |
abaice nomba bele balalaba fimofimo ificitika mu bwaice bwabo |
amangalo nelyo imilimo |
mu musango uyu teti tutile bunanani atemwa kutumpa iyoo |
mulandu wakutila ifyakupusaukilako nafifulisha nafisempuka e mulandu wine cilemonekela kwati balelaba |
pa nshita ya kuti balecita mayo namukopela atemwa njele ya tata baumfwa sakisifoni nayo yakuwa yaleta no mundowendowe |
awe iyo ninshi capwa fye lubilo nabakuwa na ku matwi ukuya ku ciyanda ukulelila iyo noma |
conse nga ni ku kutamba umupila yaba uko te kwakusosa na kusosa ni wanshila ani tata shibwalya |
napo nga cakuti bacifwaya ukuya ku kutoola imfungo nelyo ku mansansa |
elyo baumfwa ulya ali pe shilya nao atenkunya na pa noma nelyo atinta ku nyenjele |
ninshi uko bacifwaya ukuya kwafulungana |
ninshi kuli bamwana yama na menso mu mitwe yafuma kwati ni nyenye balabilima fye |
kuti wamona uuli apa aleipyampyawila pakuti beya mukupika ca mu numa kuli ulya ekata coko ati tausambile |
batendeka ne mbilo ukuya ku sukulu no lwa kuya ku mitutu lwapwa |
mu masukulu mwine tabaleka fye iyo |
balabapelako inshita imo iyakucita amangalo yamoyamo ayasuma aya ku mushi |
pakuti tabalelaba fyonse ifyantambi shesu fwe bena africa |
no kubalenga ukuti balekula abashangila no kushilimuka |
na tumbi utwa ku bwaice tulomfwika mu mwela pamo ne nyimbo sha fyangalo filya bapupusha ku broadcasting station ishaimbwa ne nomba sha mu mulabasa |
bakafundisha kuti mulelanga abana tumotumo utulelinga |
ala nomba katutushe twanaka apo tutendekele palepa nefyo twaumfwa nafyo fyafula |
epali imisana yafunika mu kufotobala nge nsupa ya mamfwente |
yati njelela |
mutale katape amenshi |
yati njelela |
chilufya ee kanayo bwali |
yati njelela |
lombe e saungawile |
yati njelela |
tubutuke |
yati njelela |
cilya akasuba kawa amenso yabwela yakana ukulamona ukutali |
abaice bonse abalumendo na bakashana balongana pamo pa lubansa apo bamona apasensebuka |
umweshi nao wafuma mu makumbi wabalika |
elyo kalya akacincila kasosa akati bane |
nabo abati ee |
nao ntungule kalandu |
abati tungula |
nao natulecita njele ya tata |
bonse eya eya |
apo ninshi nabalaba na ku milimo ya kasuba baishibaefye ico batontonkanya ukucita |
pa kutendeka ukucita njele ya tata kuti batantama umulongo uwashinguluka baikatana na maboko bonse |
ninshi umo ali mukati nabamushinguluka |
nomba uyo ali mukati e uli no kutendeka ukwimba ulwimbo lwine ulo tulembele pamulu |
ababiye baleyankula balesunsha na maboko umo bekatanine |
ifyo ciba pa kutendeka ukubutuka kuti ulya wine ali mukati alesamuna ulwimbo |
alelumbula na mashina ya bamunyina bonse |
abaume na banakashi alelumbula ne milimo aletontonkanya |
cili kwati alebatuma ukuyacita iyo milimo |
kuti abalumbula nelyo epo bali nelyo tabalipo te mulandu |
ifyo fine abatantawila fye bonse pyuu |
cilya alumbula kalya kamunyina atemwisha kakasuli eko alekelesha e kakwisamwawila asosa no kusosa ati nomba tubutuke |
balabutuka bonse no kwimba baleimba |
cilya capalama ukuti baleke ukubutuka uyo uumukonkelepo ayafukatila no mubiye uyo ali mukati elyo bonse baleka ukubutuka elyo alasamuna nakabili |
uwaya mukati alasamuna nga filya fine fyacilacita uwacibamo intanshi basuka bonse bakumana ifyo fine |
nga ubushiku bwakosa ne fyangalo fyabatendusha ifyo bacilayangala pantu bafyangala pa nshita ntali |
baumfwana ukuya ku kusendama pantu nomba ifimbwi fyatendeka ukwenda |
bonse pa kusalangana bema fye nga malabi na mpuu |
bailofya na mu mayanda umo basendama |
bali balanda na mama amashiwi yamo ifi |
lelo tatwacimwishiba lelo mama wena aciba alemulumba na malumbo yamo ifi |
bushe nani noko aba ni kwi |
bakamukwamba bapoka abati ni mulenga ulya akumbile nama icele munda shilya twalile icalo ca lubemba conse |